CELEX: 22007D0572
Language: el
Date: 2007-07-26 00:00:00
Title: 2007/572/ΕΚ: Απόφαση αριθ. 2/2007 της Μεικτής Επιτροπής ΕΚ-Ελβετίας, της 26ης Ιουλίου 2007 , για τη διόρθωση της εγχώριας τιμής αναφοράς του πλήρους γάλακτος σε σκόνη

23.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 218/14
            
         
      ΑΠΌΦΑΣΗ αριθ. 2/2007 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΛΒΕΤΊΑΣ
   
   της 26ης Ιουλίου 2007
   για τη διόρθωση της εγχώριας τιμής αναφοράς του πλήρους γάλακτος σε σκόνη
   (2007/572/ΕΚ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας, αφενός, και της Ελβετικής Συνομοσπονδίας, αφετέρου, που υπεγράφη στις Βρυξέλλες στις 22 Ιουλίου 1972, στο εξής αποκαλούμενη «η συμφωνία», όπως τροποποιήθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση της συμφωνίας ως προς τις διατάξεις που εφαρμόζονται για τα μεταποιημένα γεωργικά προϊόντα, η οποία υπεγράφη στο Λουξεμβούργο στις 26 Οκτωβρίου 2004, και το πρωτόκολλό της αριθ. 2, και ιδίως το άρθρο 7,
   Εκτιμώντας ότι:
   για την εφαρμογή του πρωτοκόλλου αριθ. 2 της συμφωνίας, η Μεικτή Επιτροπή καθορίζει εγχώριες τιμές αναφοράς για τα συμβαλλόμενα μέρη·
   η πραγματική εγχώρια τιμή αναφοράς του πλήρους γάλακτος σε σκόνη πρέπει να διορθωθεί,
   ΑΠΟΦΑΣΙΖΕΙ:
   Άρθρο 1
   Η ελβετική εγχώρια τιμή αναφοράς του πλήρους γάλακτος σε σκόνη, καθορισθείσα σε 653,33 CHF ανά 100 kg καθαρού βάρους στον πίνακα III της απόφασης αριθ. 1/2007 της Μεικτής Επιτροπής ΕΚ-Ελβετίας (1), αντικαθίσταται από την τιμή αναφοράς 586,90 CHF ανά 100 kg καθαρού βάρους.
   Η διαφορά στον πίνακα III μεταξύ της ελβετικής και της κοινοτικής τιμής αναφοράς αναπροσαρμόζεται αντίστοιχα σε 232,60 CHF ανά 100 kg καθαρού βάρους.
   Το εφαρμοζόμενο βασικό ποσό από την έναρξη ισχύος, που καθορίζεται σε 269,00 CHF ανά 100 kg καθαρού βάρους στον πίνακα IV, αντικαθίσταται από το ποσό των 209,00 CHF ανά 100 kg καθαρού βάρους.
   Το εφαρμοζόμενο βασικό ποσό τρία έτη μετά την έναρξη ισχύος, που καθορίζεται σε 254,00 CHF ανά 100 kg καθαρού βάρους στον πίνακα IV, αντικαθίσταται από το ποσό των 198,00 CHF ανά 100 kg καθαρού βάρους.
   Άρθρο 2
   Η παρούσα απόφαση αρχίζει να ισχύει την ημέρα έκδοσής της.
   Αρχίζει να παράγει έννομα αποτελέσματα από την 1η Φεβρουαρίου 2007.
   
      Βρυξέλλες, 26 Ιουλίου 2007.
      
         
            Για τη Μεικτή Επιτροπή
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 35 της 8.2.2007, σ. 29.